cyanic-selkie/wikianc huggingface dataset:
Rosamund Pike
Yksityiselämä
Ollessaan Oxfordissa Pike seurusteli kaksi vuotta näyttelijä Simon Woodsin kanssa. Vuonna 2007 Pike meni kihloihin elokuvaohjaajan Joe Wrightin kanssa, mutta he purkivat kihlauksen seuraavana vuonna. Vuodesta 2009 Pike on seurustellut Robie Uniacken kanssa. Heillä on vuosina 2012 ja 2014 syntyneet pojat.
Palkinnot ja ehdokkuudet
Amy Elliott-Dunnen roolistaan elokuvassa Gone Girl hän sai parhaan naispääosan Oscar-, Golden Globe-, Bafta- ja SAG-ehdokkuudet vuonna 2014.
Hilary Hahn
pienois|Hilary Hahn 2019. Hilary Hahn (s. 27. marraskuuta 1979 Virginia) on Grammy-palkittu yhdysvaltalainen viulisti.
Ura
Hahn aloitti 3-vuotiaana viulunsoiton Suzuki-menetelmällä. Hänet kelpuutettiin vuonna 1990 Philadelphian Curtis Institute of Musiciin, ja hän opiskeli seitsemän vuoden ajan Jascha Brodskyn johdolla.
Vuonna 1991 Hilary Hahn teki ensimmäisen merkittävän esiintymisensä suuren orkesterin kanssa. Baltimoren sinfoniaorkesterin solistina esiinnyttyään hän pääsi tekemään yhteistyötä Philadelphian orkesterin, Clevelandin orkesterin, Pittsburghin sinfoniaorkesterin ja New Yorkin filharmonikkojen kanssa.
Hilary Hahnin kansainvälinen debyytti tapahtui Saksassa vuonna 1995, jolloin hän tulkitsi Ludwig van Beethovenin viulukonserton Lorin Maazelin johtamana. Vuotta myöhemmin hän esiintyi ensimmäistä kertaa Carnegie Hallissa. Hahn on esiintynyt muun muassa Lontoon sinfoniaorkesterin ja Singaporen sinfoniaorkesterin kanssa. Debyyttinsä Chicagon sinfoniaorkesterin kanssa hän teki maaliskuussa 2007.
Time-lehti nimesi Hilary Hahnin vuonna 2001 ”Amerikan parhaaksi nuoreksi klassisen musiikin esittäjäksi”. Hän sai vuonna 1996 levytyssopimuksen Sony Musicilta ja vuonna 2003 Deutsche Grammophonilta. Paitsi sooloviulistina, hän on tullut tunnetuksi myös kamarimuusikkona. Hän soittaa vuoden 1864 Vuillaumella. Hän on nimennyt mielisäveltäjäkseen Johann Sebastian Bachin.
Cyclone Taylor
Urheilu-uransa ohella Taylor työskenteli myös maahanmuuttovirkailijana, tässä toimessa hän joutui osalliseksi huomattavaan selkkaukseen japanilaisen höyrylaiva Komagata Marun saavuttua vuonna 1914 Vancouverin satamaan mukanaan 376 pääosin sikhitaustaista matkustajaa Brittiläisestä Intiasta. Koska Kanada rajoitti voimakkaasti ei-eurooppalaisperäistä maahanmuuttoa, päästettiin saapujista maihin vain 24. Vastuullisena virkamiehenä satamassa toimineen Taylorin tehtäväksi jäi estää muiden matkustajien poistuminen laivalta. Aluksen palattua kahden kuukauden eristyksen jälkeen sotilassaattueessa Kanadan tapaan Britannian kruunun alaiseen Intiaan puhkesi Kalkutassa tapauksen johdosta mellakka jossa kuoli virallisen raportin mukaan 20 ihmistä, silminnäkijähavaintojen perusteella mahdollisesti huomattavasti enemmänkin. Taylorin ura jatkui kuitenkin nousujohteisena ja hänet nimitettiin myöhemmin Brittiläisen Kolumbian maahanmuuttoviraston johtajaksi, jo ennen eläköitymistään hän sai palveluksestaan Brittiläisen imperiumin ritarikunnan upseerin arvon.
Brittiläisen Kolumbian parlamentti äänesti vuonna 2008 yksimielisesti julkilausuman puolesta joka pyysi anteeksi viranomaisten toimintaa Komagata Marun tapauksessa. Myöhemmin myös Kanadan pääministerit Stephen Harper ja Justin Trudeau ovat esittäneet vastaavansisältöiset anteeksipyynnöt. Tapauksen muistoksi paljastettiin lisäksi Komagata Maru Memorial -monumentti Vancouverin satamassa vuonna 2012.
Erik August Hagfors
Erik August Hagfors (28. syyskuuta 1827 Inkoo – 11. helmikuuta 1913 Jyväskylä) oli suomalainen lääkäri, opettaja ja säveltäjä.
Henkilöhistoria
Hagforsin isä oli kanttori Erik Hagfors ja äiti Maria Helena Tallberg. Hänen puolisonsa vuodesta 1865 oli Selma Rosalie Danielsson (1825–1906). Kielitieteilijä Edwin Hagfors oli heidän poikansa.
Hagfors tuli ylioppilaaksi 1848 ja valmistui filosofian kandidaatiksi ja maisteriksi Helsingin yliopistosta 1853. Hän opiskeli myös lääketiedettä ja valmistui lääketieteen lisensiaatiksi 1862. Lääketieteen ja kirurgian tohtoriksi hän väitteli 1863. Hänen väitöskirjansa aihe oli Difteriittinen tulehdus silmän limakalvossa. Samoihin aikoihin hän toimi 1857 perustetun Helsingin Käsityöläiskuoron (Hantverkarnes Sångförening) ensimmäisenä johtajana.
Hagforsin päätös antautua kokonaan säveltaiteen palvelukseen kypsyi vähitellen. Hän teki lopullisen ratkaisun jo vuonna 1862, jo ennen valmistumistaan lääketieteen ja kirurgian tohtoriksi. Hän matkusti Saksaan opiskelemaan musiikkia ja tutkimaan musiikinopetuksen menetelmiä. Hän tutustui musiikinopetukseen muun muassa Berliinissä ja Dresdenissä. Suomeen palattuaan hänet nimitettiin vuonna 1863 perustetun Jyväskylän seminaarin musiikinopettajaksi. Hän toimi tässä virassa kaikkiaan 30 vuotta ja teki tuona aikana laajakantoista työtä suomalaisen musiikinopetuksen ja kuorolaulun hyväksi. Hän muun muassa perusti Suomen ensimmäisen suomenkielisen naiskuoron ja laati suomenkielisen musiikinopetuksen ensimmäiset opetussuunnitelmat, oppimäärät ja menetelmät. Samalla hän teki kuitenkin myös lääkärin- ja kirurgintyötään ja erikoistui varsinkin silmälääketieteeseen. Hagfors mainitsi uransa myöhäisemmässä vaiheessa lehdistölle olevansa säveltäjän sijasta "amatööri ja musiikin harras ystävä".
Sävellykset
Hagfors sävelsi useita kymmeniä kuorolauluteoksia, kuten "Laulu Vuokselle" ja "Laulappas mun kultasein", samoin kuin sovitti kansanlauluja.
Kirjallisia teoksia
Hagfors julkaisi muun muassa laulukokoelmia ja -harjoituksia, toimitti koraalikirjan sekä laati musiikin oppikirjoja:
Uuskumma
Uuskumma on käännös englanninkielisestä termistä ”new weird”, joka muodostui Britanniassa vuonna 2003 tarkoittamaan fantasiakirjallisuuden alalajia, jolle tyypillisenä pidetään ennen kaikkea kokeellisuutta, genrerajojen rikkomista ja pyrkimystä korkeakirjalliseen ilmaisuun. Nuoren genren nimi ja rajat eivät kuitenkaan ole täysin vakiintuneet. Vuodesta 2006 alkaen Suomessa on hieman suppeammassa mielessä käytetty myös lähitermiä reaalifantasia.
Uuskumma genrenä
Uuskumma-suuntauksen perustajana voidaan pitää englanninkielisen termin tunnetuksi tehnyttä kirjailija China Miévilleä. Hän määritteli oman tuotantonsa uuskummaksi ('new weird') vuonna 2003. Käsitteen syntyyn vaikutti saman vuoden huhtikuussa TTA Pressin keskustelupalstalla käyty ajatustenvaihto, johon osallistui myös useita muita brittiläisiä ja amerikkalaisia tieteis- ja fantasiakirjailijoita, muun muassa Jeff VanderMeer, Jeffrey Ford ja M. John Harrison. Uuskumman tunnusmerkillisinä teoksina pidettiin julkisuudessa Miévillen Perdido Street Stationia, VanderMeerin Pyhimysten ja mielipuolten kaupunkia, K. J. Bishopin The Etched Cityä ja Steph Swainstonin Kuolemattomien kaartia.
Uuskumman edeltäjäksi voidaan nimetä tieteiskirjallisuutta 1960-luvulla ravistellut new wave, ’uusi aalto’, jonka edustajiin lukeutuvat muun muassa M. John Harrison ja Norman Spinrad. Tämäkin liike sai alkunsa Britanniasta ja tähtäsi vanhojen kaavojen rikkomiseen. Tarkoitus oli tieteiskirjallisuuden konkreettisten kielikuvien kautta luodata ihmistä ja tätä ympäröivää maailmaa tabuja kaihtamatta ja ennen kaikkea aikuista yleisöä ajatellen. Uuskummaa skandaalinkäryisempi New Wave kuihtui jo 1970-luvun alkuvuosina, mutta raivasi kokeellisemmalle spekulatiiviselle fiktiolle tietä valtavirtaan.
Kriitikko Toni Jerrman (2005) mainitsee uuskumman merkitsevän kielen ja kerronnan monimuotoisuutta. Uuskumma on häilyvä ja ongelmallinen käsite, koska limittyminen muiden lajityyppien kanssa kuuluu uuskumman perusolemukseen. Monet kirjailijat sanoutuivatkin termistä irti jo sen syntyvaiheessa, ja ilmeisen harva nykykirjoittaja on erityisen hanakka kutistamaan tuotantoaan ja lukijakuntaansa epämääräisellä lokeroinnilla.
Uuskumma Suomessa
Suomeen uuskumman käsitettä on juurruttanut Jukka Halmeen toimittama Uuskummaa? -antologia (2006), johon on kerätty ja suomennettu novelleja new weird -suuntauksen alkuunpanijoilta sekä muilta englantilaisen kielialueen fantasiakirjailijoilta, esimerkiksi Gene Wolfelta, Kelly Linkiltä ja Margo Lanaganilta. Samansuuntaisen tyylilajin eräät suomalaiset edustajat ovat kutsuneet itseään reaalifantastikoiksi. Reaalifantasian ”avoimen koulukunnan” loi vuonna 2006 neljän kotimaisen kirjailijan ryhmä, Pasi Ilmari Jääskeläinen, Anne Leinonen, Juha-Pekka Koskinen ja J. Pekka Mäkelä. Reaalifantastikkojen mukaan genrerajoista vapautuminen mahdollistaa fantastisten ja muiden epäsovinnaisten ainesten sulauttamisen arkitodellisuuden kuvaukseen.
Reaalifantastikkojen lisäksi moni muu suomalainen kaunokirjailija on kirjoittanut kirjallisuutta, jota voisi sanoa uuskummaksi. Esimerkiksi Leena Krohn on palkittu, ”omintakeisen ja tunnistettavan äänen” omaava fantasiakirjailija, jonka novellit lähestyvät filosofista esseetä ja romaanit novellikokoelmaa. Hänelle tyypillistä on myös nykyihmisen kohtaamien ongelmien käsittely fantasian, yliluonnollisten ja tieteiskirjallisten vertauskuvien kautta. Samoin Johanna Sinisalo ”kulkee proosatuotannossaan pitkälti omia polkujaan raja-aidoista piittaamatta”, luoden uutta kaupunkilaista tarustoa arkisiin ympäristöihin. Myös Tiina Raevaaran tuotantoa on luonnehdittu uuskummaksi. Nuortenkirjallisuudessa uuskummallista kerrontaa edustaa Sari Peltoniemen teospari Suomu (2007) ja Hämärän renki (2010).
Uuskumma kirjallisuuden ulkopuolella
Kirjallisuuden ohella myös muiden taiteenmuotojen on katsottu kuuluvan uuskumman piiriin. Näihin lukeutuvat muun muassa videopelit Thief: The Dark Project (1998), The Elder Scrolls III: Morrowind (2002) sekä Control (2019). Myös Guillermo del Toron elokuvan Pan’s Labyrinth (2006) on katsottu edustavan uuskummaa.
Quicksilver Messenger Service
Quicksilver Messenger Service on yhdysvaltalainen psykedeelinen rockyhtye, joka perustettiin vuonna 1965 San Franciscossa. Heidän kuuluisin ja suurin hittinsä on single "Fresh Air" albumilta Just for Love, joka julkaistiin vuonna 1970.
Yhtyeen albumi Happy Trails (1969) valittiin vuonna 2005 julkaistuun hakuteokseen 1001 albumia jotka jokaisen on kuultava edes kerran eläessään.
Trenčín
Trenčín on kaupunki Trenčínin alueella (Trenčínsky kraj), Slovakiassa, maan luoteisosassa, 120 km Bratislavasta. Sen pinta-ala on 82 km² ja väkiluku 56 750 (31.12.2005). Vuoden 2001 väestönlaskennan mukaan asukkaista 95,3 % oli slovakkeja, ja vähemmistöryhmiä olivat tšekit (2,4 %) ja unkarilaiset (0,3 %). Uskonnoltaan 65,8 % ilmoitti olevansa roomalaiskatolisia ja 7,1 % protestantteja. 22,3 % ei ilmoittanut mitään uskontoa.
Ystävyyskaupungit
Trenčínin ystävyyskaupunkeja ovat:
Seletskijenjärvi
Seletskijenjärvi tai myös Tailovskoje  on järvi Luoteis-Venäjällä Pihkovan alueella Novorževin piirin ja Bežanitsyn piirin välisellä rajalla.
Sigeberht (Wessexin kuningas)
Sigeberht tai Sigebert (k. 757) oli Wessexin kuningas 756–757. Anglosaksien kronikan mukaan Sigeberht nousi valtaistuimelle Cuthredin kuoleman jälkeen ja hallitsi vuoden ajan Wessexiä. William Malmesburylaisen mukaan Sigeberht olisi kaapannut vallan Cuthredin kuoleman jälkeen. William Malmesburylainen kuvaa Sigeberhtiä epäinhimillisen julmaksi ja pelkurimaiseksi mieheksi. Tyytymätön ylimystö nousikin pian kapinaan kuningasta vastaan. Anglosaksien kronikka kertoo, että Sigeberhtin sukulainen Cynewulf ja Witan-neuvosto riistivät Sigeberhtiltä kuninkuuden hänen laittomien tekojensa tähden ja karkottivat hänet Wealdiin, jossa eräs paimen myöhemmin puukotti häntä Privettin purolla. Witan valitsi Cynewulfin uudeksi kuninkaaksi.
Seletskijenjärvi
Maantietoa
Järvi on 3,1 kilometriä pitkä, 2,4 kilometriä leveä, ja sen pinta-ala on 383 hehtaaria. Pinta-ala ilman saaria on 213,2 hehtaatia. Järven keskisyvyys on noin 2 metriä, ja suurin syvyys on 6 metriä. Se on Sorotjoen läpivirtausjärvi, mutta matalanveden aikana se on pikemminkin kosteikko, jossa on runsaasti lampareita. Järven toinen nimi on Tailovskoje, joka kuitenkin on myös järvialueen lounaispään lampi. Muita lampia ovat kaakossa Tšornoje eli Mustalampi (Чёрное), lännessä Priperno (Приперно), keskellä Iso Zadravnoje (Большое Здравное), idässä Dubnovskoje (Дубновское) ja pohjoisessa Jermolkino (Ермолкино). Lampia on yhdistetty toisiinsa ojilla, jotka kanavoidaan Sorotin uomaan johto-ojalla Luka. Järven rannat ovat suomaata, mutta sen lähellä sijaitsee kuitenkin kaksi kylää, Seletskoje (Селецкое) ja Tailovo (Тайлово).
Ken Downing
Kenneth Henry Downing (5. joulukuuta 1917 Chesterton, Staffordshire – 3. toukokuuta 2004 Monte Carlo) oli brittiläinen F1-kuljettaja. Hän osallistui kahteen F1-osakilpailuun kaudella 1952. Hän oli yhdeksäs Britannian GP:ssä ja keskeytti Hollannin GP:ssä. Hän osallistui myös moniin MM-sarjaan kuulumattomiin kilpailuihin voittaen vuonna 1952 Goodwoodissa järjestetyn Madgwick Cup -osakilpailun.
Seletskijenjärvi
Luontoarvoja
Järven rannat ovat matalia ja soistuneita, järven pohja on keskeltä mutaa, mutta rannoilla on paikoin hiekkaa ja silttiä. Kohdissa, joissa Sorot virtaa järven läpi, näkyy pohjassa hiekkaa ja soraa tai kiviä. Järvessä on voimakas vesikasvillisuus, ja järvi uhkaa kasvaa umpeen. Järvessä on runsaasti kalalajeja: lahna, hauki, ahven, salakka, pasuri, karppi, suutari, säyne, turpa, allikkosalakka, törö, rantanuoliainen, mutakala ja nieriä, sekä joitakin Rutilus- ja Carassius-suvun kalalajeja.
Ken Downing
Muuta
Downingin Ann-tytär meni naimisiin Patrick McNallyn kanssa, joka toimi journalistina sekä työskenteli Bernie Ecclestonen hallinnoiman Formula 1:sten Allsport Management -yrityksen kaupallisella osastolla.
Seletskijenjärvi
Vesistösuhteita
Seletskijenjärven läpvirtaa Sorot, jonka valuma-alueella järvi siten sijaitsee. Sorot on Velikajan sivujoki ja kuuluu siten Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen.
NASDAQ-100-indeksi
NASDAQ-100-indeksi on yhdysvaltalainen pörssi-indeksi, jossa on mukana sata suurinta Nasdaqissa olevaa yritystä. Sitä ei pidä sekoittaa Nasdaq Composite -indeksiin, johon kuuluvat kaikki Nasdaqin lähes 3000 yritystä, ja jota seurataan mediassa useammin kuin NASDAQ-100-indeksiä.
Kaikki Nasdaq-johdannaiset kuten optiot, futuurit ja pörssinoteraatut rahastot (ETF) perustuvat NASDAQ-100:een.
Viisi suurinta osaketta Nasdaq-100:ssa edustavat noin 40% koko indeksistä. Nämä ovat Apple, Google, Microsoft, Amazon ja Facebook, ja toukokuussa 2017 niiden osuus oli 42%. Suurimmat 25 yhtiötä edustavat 72% koko indeksistä.
Vilhelm (Albanian ruhtinas)
thumb|Vilhelm 1910-luvulla. thumb|200px|Vilhelmin hautakivi, jossa hänen titteleikseen on merkitty Wiedin prinssi ja Albanian ruhtinas. Vilhelm (Wilhelm Friedrich Heinrich zu Wied; 26. maaliskuuta 1876 Neuwied – 18. huhtikuuta 1945 Predeal, Romania) oli saksalainen Wiedin ruhtinassukuun kuulunut prinssi, joka toimi vuonna 1914 puolen vuoden ajan Albanian ruhtinaana, kunnes vallankumous syrjäytti hänet.
Prinssi Vilhelm oli Wiedin ruhtinas Vilhelmin kolmas poika. Hän oli myös Saksan keisari Vilhelm II:n serkku. Vilhelm hakeutui vuonna 1896 Saksan armeijaan ja palveli ratsuväessä. Hän yleni 1907 luutnantiksi ja 1911 kapteeniksi. Hänen puolisonsa oli prinsessa Sophie von Schönburg-Waldenburg.
Albania oli julistautunut itsenäiseksi osmanien vallasta marraskuussa 1912. Heinäkuussa 1913 kansainvälinen Lontoon konferenssi päätti, että maan hallitsijaksi pitäisi tulla jonkin eurooppalaisen ruhtinassuvun jäsen. Valinta osui Wiedin prinssi Vilhelmiin, jonka sekä Itävalta-Unkari että Italia olivat valmiit hyväksymään kompromissiehdokkaana, vaikka hänellä ei ollut kokemusta politiikasta eikä hän tuntenut Albaniaa lainkaan. Epäröinnin jälkeen hän hyväksyi itselleen tarjotun Albanian kruunun 6. helmikuuta 1914 ja saapui Albaniaan nousemalla maihin Durrësissa 7. maaliskuuta. Hän kohtasi kuitenkin maassa albanialaisten vastarinnan. Vilhelmin kosketus kansaan jäi hyvin heikoksi, sillä hän ei opetellut albanian kieltä eikä matkustellut maassa tai osallistunut hallituksen istuntoihin. Lisäongelmia hänelle toivat Albanian sisäinen valtataistelu, kansannousu maan keskiosissa, rajariita Kreikan kanssa ja suurvaltojen asettaman valvontakomission jatkuva sekaantuminen hallitusasioihin. Vilhelm nimitti aluksi johtavaksi ministerikseen Essad pašša Toptanin, mutta tämä joutui jo toukokuussa pakenemaan Italiaan.
Ensimmäisen maailmansodan puhjettua levottomuudet Albaniassa yltyivät sekasorroksi. Lisäksi suurvallat vetivät pois sotajoukkonsa ja katkaisivat taloudellisen tukensa, ja järjestystä ylläpitäneet hollantilaiset santarmit poistuivat maasta. Tässä tilanteessa Vilhelm pakeni 3. syyskuuta 1914 Durrësista italialaisella sotalaivalla. Virallisesti hän ei luopunut Albanian kruunusta vaan ilmoitti ainoastaan tilapäisesti joutuvansa poistumaan maasta.
Maailmansodan aikana Vilhelm palveli Saksan armeijassa käyttäen salanimeä kreivi Kruja. Hänen toiveensa paluusta Albanian hallitsijaksi osoittautuivat turhiksi. Sodan jälkeen hän asui ensin Tirolissa ja sitten Münchenissä vuoteen 1925, jolloin hän muutti perheineen Romaniaan. Kuoltuaan siellä vuonna 1945 hänet haudattiin Bukarestin luterilaiseen kirkkoon.
Tuulikki Alkio
Alli Kirsti Tuulikki Alkio o.s. Holvia (15. joulukuuta 1920 Helsinki – 12. huhtikuuta 2007 Espoo) oli suomalainen toimittaja ja lehdistösihteeri. Hän suoritti ylioppilastutkinnon vuonna 1939 ja opiskeli sen jälkeen sekä Helsingin yliopistossa että Yhteiskunnallisessa korkeakoulussa. Hänen vanhempansa ovat kirvesmies Martin Holm ja Hilja Lindfors.
Toimittajana Alkio aloitti Karjalan Sanomissa (ent. ja myöh. Maakansa > Suomenmaa) Viipurissa, jossa hän työskenteli jatkosodan aikana 1942–1944. Hän työskenteli toimittajana myös Ilkassa 1944–1946, Maakansassa 1946–1952 ja Suomen Sosialidemokraatissa ennen kuin siirtyi Kansaneläkelaitoksen lehdistösihteeriksi. Tässä toimessa hän työskenteli vuosina 1967–1984 ja toimi samalla Kansanvakuutuslehden toimitussihteerinä (3.) Kirjoittaessaan Alkio käytti nimimerkkiä Venla.
Alkio avioitui toimittaja Sameli Alkion kanssa vuonna 1944, ja avioliitosta syntyi kaksi lasta. Pariskunta erosi vuonna 1956.
Palkitsemiset
Alkio on palkitti SLR:n ritarimerkillä vuonna 1964 ja tiedonjulkistamisen valtionpalkinnolla vuonna 1983.
Hannah Taylor-Gordon
Hannah Taylor-Gordon (s. 6. maaliskuuta 1987) on brittiläinen näyttelijä. Hän on esiintynyt muun muassa Anne Frankissa (2001) itsensä Anne Frankin roolissa.
Taylor-Gordon on ollut Emmy- ja Golden Globe -ehdokkaana.
Kubitti
Kubitti ( eli quantum bit ’kvanttibitti’) on kvanttitietokoneen bitti.
Kubitti on kahden kvanttitilan lineaarinen superpositio. Tämä erottaa sen normaalista, digitaalisesta bitistä, joka on diskreetti ja voi saada vain arvot 0 tai 1. Tilat on yleensä merkitty kvanttimekaniikan bra-ket-merkintätavan mukaisesti |0 \rangle ja |1 \rangle. Yleinen superpositiotila voidaan tällöin esittää muodossa
Kubitin tärkeä ominaisuus, joka erottaa sen normaalista bitistä, on kuitenkin tilojen lomittuminen monien kubittien välillä. Tämä mahdollistaa sen, että sarja kubitteja voi ilmaista samaan aikaan superposition useista binääriluvuista.
Kubitit voidaan yhdistää kubittirekisteriksi, ja kvanttitietokone toimii manipuloimalla näitä rekistereitä.
Muunnelmia
Kutritti on ternäärijärjestelmän vastine kubitille.
Aiheesta muualla
Kubitin toteuttamistapoja on useita:
Miksi kubit voi olla yhtä aikaa nolla ja yksi, M. Möttönen, Tekniikan Maailma,1.8.2019
A Detailed Review of Qubit Implementations for Quantum ComputingThe Quantum Insider, 21.5.2020
Qubits made by advanced semiconductor manufacturingNature Electronics 29.3.2022
Implementation of Quantum Driving of Superconducting Qubit for Gate Error Analysis, Aashish Sah, Tampereen Yliopisto, 67s., 2020
Klassikot – Ne surkeimmat
Klassikot – Ne surkeimmat on suomalaisen Virtanen -yhtyeen kokoelma-albumi, joka sisältää yhtyeen koko tuotannon. Se julkaistiin vuonna 1990 paitsi tupla-LP:nä, myös kahtena C-kasettina, joista ensimmäinen sisälsi A- ja B-puolet ja toinen vastaavasti C- ja D-puolet.
Tony Rolt
Anthony Peter Roylance "Tony" Rolt (s. 16. lokakuuta 1918 Bordon, Hampshire – 6. helmikuuta 2008) oli brittiläinen kilpa-autoilija.
Ura
Hän osallistui vuosina 1950, 1953 ja 1955 kolmeen Formula 1 -sarjan MM-osakilpailuun, jotka olivat kaikki Britannian GP:itä. Hän keskeytti jokaisessa. Hän voitti Le Mansin 24 tunnin ajon vuonna 1953.
Kilpa-ajouransa jälkeen Rolt ryhtyityi liikemieheksi ja perusti Freddy Dixonin kanssa turvavarusteita, kuten lukkiutumattomia jarruja valmistavan yrityksen. Lisäksi hän turvasi taloudellisen toimeentulonsa tekemällä yhteistyötä Harry Fergusonin kanssa, joka valmisti traktoreita. Myöhemmin Fergusonin kuoleman jälkeen hän alkoi rakentaa vuonna 1961 yksipaikkaisia Ferguson -kilpa-autoja, joilla Stirling Moss voitti F1-sarjan ulkopuolisen Oulton Parkin kilpailun. Ennen kuolemaansa Rolt oli viimeinen elossa ollut ensimmäiseen F1-kisaan Silverstonessa vuonna 1950 osallistunut kuljettaja.
Sotilastausta
Rolt oli suorittamassa asepalvelusta kiväärikompaniassa, kun toinen maailmansota syttyi. Hänen yksikkönsä jäi puolustamaan Calais’ta, kun britit joutuivat vetäytymään Dunkerqueen. Rolt itse jäi vangiksi, ja hän joutui vankileirille. Leirillä hän yritti pakoa seitsemän kertaa, minkä vuoksi hänet siirrettiin tarkasti vartioituun vankilaan. Hän suunnitteli pakoa vankilasta riippuliitimen avulla, mutta liittoutuneet vapauttivat vankilan, ennen kuin liidin oli valmis.
Utula
Utula on kylä Ruokolahdella Etelä-Karjalassa. Utulan talousalue käsittää kylät Utula, Junnikkala, Tuomala ja Kekäleenmäki. Vakituisia asuttuja asuntoja on talvisin noin 70, asukkaita noin 160. Kesällä luku on hieman suurempi. Kesämökkejä alueella on yli 300.
Charles Townshend (valtiovarainministeri)
thumb|Charles Townshend, [[Joshua Reynoldsin maalama muotokuva.]] Charles Townshend (27. elokuuta 1725 – 4. syyskuuta 1767 Lontoo) oli brittiläinen poliitikko, joka toimi vuosina 1766–1767 valtiovarainministerinä. Hänen veropolitiikkansa on sanottu lietsoneen kehitystä, joka johti Amerikan vallankumoukseen.
Townshendin tarmokkuus brittien Amerikan-siirtokuntien verotusasioissa johti lopulta tapahtumaketjuun, jonka seurauksena siirtokunnat menetettiin. Jo siirtokuntaministerinä vuonna 1763 hän halusi siirtää siirtokuntien verotuksesta päättämisen Britannian parlamentille. Vuonna 1765 hän auttoi George Grenvilleä kuuluisan leimaverolain läpiviemisessä. Vähän ennen kuolemaansa Townshend ajoi kesä–heinäkuussa 1767 läpi neljä säädöstä, jotka tunnetaan nimellä Townshendin lait, ja joiden tarkoitus oli lisätä kruunun tuloja 40 000 punnalla vuodessa. Ne kavensivat siirtokuntien itsehallintoa ja asettivat tuontitullin monille siirtokunnille välttämättömille hyödykkeille, kuten lasille ja paperille. Siirtokuntalaisia huoletti etenkin säädös, jonka mukaan virkamiesten palkat maksettaisiin jatkossa tullimaksuista, minkä jälkeen he olisivat siirtokuntalaisten kokouksista riippumattomia. Varsinkin tuontitullit johtivat siirtokunnissa väkivaltaiseen vastareaktioon.
Lev Šnirelman
pienoiskuva|Lev Šnirelman vuonna 1925 Lev Genrihovitš Šnirelman (, 15. tammikuuta (J: 2. tammikuuta) 1905 Homel – 24. syyskuuta 1938 Moskova) oli neuvostoliittolainen matemaatikko, joka etsi Goldbachin konjektuurin todistusta. Vuonna 1931 hän todisti Brunin seulamenetelmän avulla, että jokainen ykköstä suurempi kokonaisluku voidaan esittää korkeintaan 300 000 alkuluvun summana.
Šnirelmanin toinen merkittävä keksintö syntyi yhteistyössä Lazar Ljusternikin kanssa. He keksivät yhdessä Ljusternikin–Šnirelmanin kategorian, joka perustui Henri Poincarén, David Birkhoffin ja Marston Morsen aikaisempiin tuloksiin. Teorian avulla voidaan määrittää avaruuksien globaaleja invariantteja, ja sillä on käyttöä differentiaaligeometriassa ja topologiassa.
Lev Pontrjaginin muistelmien mukaan Šnirelman teki itsemurhan Moskovassa 24. syyskuuta 1938.
Lee Pace
Lee Grinner Pace (s. 25. maaliskuuta 1979 Chickasha, Oklahoma, Yhdysvallat) on yhdysvaltalainen näyttelijä. Hänet tunnetaan parhaiten pääroolistaan televisiosarjassa Pushing Daisies, haltiakuningas Thranduilin roolista Peter Jacksonin ohjaamassa Hobitti-elokuvatrilogiassa, sekä Ronan Syyttäjän roolista elokuvissa Guardians of the Galaxy ja Captain Marvel. Näiden lisäksi Pace on esiintynyt muun muassa elokuvissa Infamous, The Fall, Twilight – Aamunkoi, A Single Man ja Lincoln, sekä televisiosarjoissa Wonderfalls, Halt and Catch Fire, ja Foundation.
Nitrifikaatio
Nitrifikaatio on aerobinen prosessi, jossa nitrifikaatiobakteerit muuttavat kemiallisilla muutoksilla ammonium-muodossa olevaa typpeä nitriitti- ja nitraatti-muotoiseksi. Nitrifikaatio on osa typen kiertokulkua. Nitrifikaatiolla on ympäristöä happamoittava vaikutus.
Taxi (vuoden 1998 elokuva)
Taxi on vuonna 1998 ensi-iltansa saanut ranskalainen toimintakomedia, jonka ohjasi Gérard Pirès ja käsikirjoitti Luc Besson. Pääosassa näyttelevät Samy Naceri, Frédéric Diefenthal, Marion Cotillard, Manuela Gourary, Emma Sjöberg ja Bernard Farcy.
Elokuvasta on tehty useita jatko-osia Taxi 2 (2000), Taxi 3 (2003) ja Taxi 4 (2007). Lisäksi elokuvan ensimmäisestä osasta tehtiin samanniminen uudelleenfilmatisointi Taxi (2004).
Juoni
F1-kuljettajan urasta haaveileva pizzalähetti Daniel ryhtyy taksinkuljettajaksi Marseillessa saatuaan monen vuoden odottelun jälkeen tarvittavat paperit. Viritetyllä taksillaan Daniel hurjastelee pitkin kaupungin teitä ja katuja, mutta jäätyään kiinni ylinopeudesta hänen on autettava Émilien-poliisia saksalaisten pankkiryöstäjien ajojahdissa saadakseen pitää ajolupansa.
Hävityksen huoneet
Hävityksen huoneet on suomalaisen metalliyhtye Nicolen viides studioalbumi. Se julkaistiin vuonna 2013 levymerkillä Biotech Records.
Vonkaus (hevonen)
Vonkaus (5. huhtikuuta 1961 – 1979) oli punarautias suomenhevosruuna, joka kilpaili menestyksekkäästi ravurina. Se oli ensimmäinen suomenhevonen, jonka voittosumma ylitti niin 100 000, 200 000 kuin 300 000 markkaa. ”Ihmeruunaksi” kutsutun Vonkauksen menestyskausi ajoittui vuosiin 1968–1974, jolloin sen voittosummat olivat korkeammat kuin yhdelläkään toisella suomenhevosravurilla. Vonkaus ja sen karttulalainen omistaja-valmentaja-ohjastaja Evert Ryyttäri myös paransivat Suomen ennätystä kahteen otteeseen, ensin lukemiin 24,6 ja myöhemmin 24,2.
Hävityksen huoneet
Albumi debytoi Suomen virallisen listan sijalla 12, ja pysyi listalla yhteensä 3 viikkoa, ollen siten Nicolen menestynein albumi.
Vonkaus (hevonen)
Kilpaura
Vonkaus aloitti kilpailemisen vuonna 1964. Ruunana se ei voinut osallistua Kuninkuusraveihin, mutta muun muassa Kuninkuusravitapahtumien täytelähdöissä se usein juoksi kuninkaallisia selvästi nopeampia aikoja. Ruunillekin avoimen Suurmestaruusajon finaaliin Vonkaus osallistui kahdeksan kertaa ja voittikin suurmestaruuden kolmesti, vuosina 1968–1969 ja 1971. Molemmat Suomen ennätyksensä se juoksi vuonna 1973. Vonkauksen juoksunopeus oli tavallisesti matkasta riippumasta hyvin tasaisen nopea, ja sen ennätykset olivatkin matkasta ja lähtötavasta riippumatta sekunnin sisällä. Vonkaus nousi Reippaan tapaan raviyleisön suursuosikiksi, ja viimeisen lähtönsä se juoksikin vuonna 1977 Kuopiossa omassa nimikkokilpailussaan, Vonkaus-ajossa – jonka se voitti.
Nimi
Vonkaus sai alun perin nimen Suikaus, joka vaihtui myöhemmin nimeen Ossi. Evert Ryyttäriä edeltäneen omistajan veli totesi hevosen ”menevän kuin vonkaisemalla”, jolloin ruuna sai lopullisen nimensä. Molempien vanhempien ”-us”-loppuiset nimet juonsivat juurensa oriista Lohdutus, joka oli niiden molempien isänisä.
Reviens Moi
Reviens Moi on saksalaisartisti Starbreezen kappale. Sen julkaisi High Five Records artistin toistaiseksi ainoana singlenä 8. lokakuuta 2012. Kappaleesta on tehty myös remix-versioita, jotka julkaistiin samana päivänä singlen kanssa. Vaikka kappaleen esittäjä on saksalainen, sen sanoitukset ovat ranskan kieliset. "Reviens Moi" ei päässyt edes kotimaassaan listoille.
Kappaleet
Digitaalinen lataus
Fritz d’Orey
Frederico J C Themudo ”Fritz” d’Orey (25. maaliskuuta 1938 São Paulo, Brasilia – 31. elokuuta 2020 Cascais, Portugali ) oli brasilialainen moottoriurheilija. Hän osallistui kolmeen F1-osakilpailuun kaudella 1959. Hän oli parhaimmillaan kymmenes Ranskan GP:ssä 1959. Kaksi muuta kilpailua hän keskeytti. Hän ajoi Scuderia Centro Sudilla ja Tec-Mecillä.
DVD
DVD ( tai Digital Video Disc, ) on optinen digitaalinen datan tallennusväline. DVD:n yleisimmät käyttötavat ovat videokuvan ja muun tiedon tallennus. DVD muistuttaa ulkoisesti CD-levyä. DVD:n kapasiteetti vaihtelee välillä 4,38–15,9 gigatavua.
Fritz d’Orey
Ferrari palkkasi d’Oreyn vuodeksi 1960 ajamaan pitkien matkojen kilpailuissa. Hän osallistui Sebringin 12 tunnin ajoon, mutta Le Mansin 24 tunnin ajon harjoituksissa hän loukkaantui ja sai päävamman. D’Orey toipui siitä pitkään ja lopetti kilpa-uransa sen jälkeen.
DVD
DVD voi sisältää dataa useissa formaateissa
DVD-media voi olla
Historiaa
1990-luvun alussa oli uudeksi optiseksi massamuististandardiksi kaksi kilpailevaa ehdokasta. Ensimmäinen oli Multimedia Compact Disc (MMCD), jota tukivat Philips ja Sony, toinen oli Super Density Disc (SD), jolla oli takanaan usean teollisuusjätin tuki (Toshiba, Time-Warner, Matsushita Electric, Hitachi, Mitsubishi Electric, Pioneer, Thomson ja JVC). IBM johti yritystä saada kaikki yhtiöt yhden standardin alle, jotta VHS:n ja Betamaxin kaltaiselta formaattisodalta vältyttäisiin. Philips ja Sony myöntyivät Toshiban SD-formaattiin kahdella muutoksella, jotka molemmat liittyvät servotekniikkaan. Philipsin EFMPlus-tekniikan myötä levyn kapasiteetti laski 4,7 gigatavuun SD:n viidestä gigatavusta, mutta sen etuna oli sietokyky levyn vaurioille kuten naarmuille tai sormenjäljille. DVD määrittelyn versio 1.0 julkistettiin vuonna 1995 ja viimeisteltiin syyskuussa 1996. Virallista määrittelyä valvoo DVD Forum, johon kuuluvat edellä mainitut 10 perustajayhtiötä sekä yli 220 muuta jäsentä.
Yhdysvalloissa DVD-soittimen hinnat putosivat keväällä 1999 300 dollarin rajapyykin alle, jolloin Wal-Mart alkoi tarjota soittimia liikkeissään. Tällöin VHS muodosti vielä suurimman osan myynnistä, ja DVD oli pelkkä marginaalituote. Vuoteen 2004 mennessä tilanne oli kääntynyt päälaelleen. Useimmat kauppaketjut tarjoavat myynti-DVD:itä, kun taas kasettien myynti on romahtanut. Euroopassa (Suomi mukaan lukien) tilanne on ollut parin vuoden viiveellä sama; suurin osa elokuvavuokrauksista oli DVD-formaatissa jo vuonna 2005.
”DVD” oli alun perin tarkoitettu lyhenteeksi sanoille ”digital video disc”, mutta jotkut DVD Forumin jäsenet halusivat sen tulevan sanoista ”digital versatile disc” (digitaalinen monikäyttölevy), jotta formaatin muut käyttömahdollisuudet tulisivat paremmin esiin. DVD Forum ei koskaan päässyt asiasta yksimielisyyteen, ja nykyisin formaatin virallinen nimi on yksinkertaisesti ”DVD” ilman virallista selitettä.
DVD-Video
DVD-Video-levy on tarkoitettu videokuvan ja -äänen tallentamiseen. Kuva tallennetaan levylle MPEG-2-muodossa resoluution ollessa (NTSC) 720/704×480 tai (PAL) 720/704×576. Levyjen toistoon tarvitaan DVD-asema ja MPEG-2-dekooderi, toisin sanoen DVD-soitin tai tietokoneeseen kytketty DVD-ROM-asema tarvittavine ohjelmineen. Ääniraita voidaan tallentaa MPEG-, PCM-, DTS-, MP2- tai Dolby Digital -muodossa, joista Dolby Digital on selvästi yleisin. Huomionarvoista on lisäksi se, että ainoastaan eurooppalainen DVD-Video-standardi tukee monikanavaista MPEG-ääntä (jopa 7.1 kanavaa) – joskin sen tuki on lopetettu käytännössä myös Euroopassa – sekä MP2-ääntä.
Kopiointisuojaus
Useimmilla elokuvalevyillä on käytössä CSS-suojaus, jonka vuoksi levyä voi soittaa vain lisensoidulla soittimella, eikä siltä voi kopioida MPEG2-tiedostoja ulos. Suojaus osoittautui heikoksi ja 15-vuotias norjalainen Jon Lech Johansen (”DVD Jon”) julkaisi sen murtavan ohjelman vuonna 1999. Nykyisten elokuvien levyjä on alettu suojata lisäämällä niille virheellisiä sektoreita, mutta nämäkin ”suojaukset” on kierretty yleensä nopeasti.
Hyvitysmaksu
Tallenteiden hyvitysmaksu poistui 1.1.2015.
Aluekoodit
600px|thumb|Alueet
Elokuvia julkaisevat yhtiöt suojelevat markkinoitaan julkaisemalla DVD-elokuvia eri maissa eri aikaan ja eri hintaisina. Tämän vuoksi maapallo on jaettu eri alueisiin aluekoodeilla. Eri alueilla myydään pääasiassa vain kyseisen alueen soittimia ja levyjä. Aluekoodijako ja sen ohittaminen on ollut tekijänoikeuslainsäädännön keskustelunaiheena ympäri maailmaa.
Aluekoodia 0 ei ole olemassa, mutta R0-lyhennettä käytetään ilmaisemaan, että levy on tarkoitettu toistettavaksi kaikissa soittimissa; tällöin kaikki alueet on kytketty päälle. Alkuaikoina laitevalmistajat saattoivat kytkeä laitteen aluekoodin nollaksi, jolloin toiselta alueelta tuotu levy toistui ongelmitta. Jakeluyhtiöt tukkivat tämän porsaanreiän varsin nopeasti RCE-laajennuksella. Joissain maissa, muun muassa Australiassa ja Uudessa-Seelannissa aluekoodien käyttö on kielletty laittomana. Suomen näkemyksen mukaan aluekoodin murtaminen ei ole laitonta, koska kyse ei ole suoranaisesta kopioinnin estämiseen ja siten tekijäinoikeuksien suojaamiseen tarkoitetusta tekniikasta. Kiinalla on oma aluekoodinsa sen omasta vaatimuksesta: painottaakseen vaatimustaan Kiina uhkasi ottaa käyttöön kilpailevan elokuvalevyn, joka olisi kiistatta loukannut DVD:tä koskevia patentteja. Kiinan motivaationa uskotaan olevan sensuuri: se haluaa kontrolloida DVD-elokuvien tarjonnan sisältöä.
DVD-Audio
DVD-Audio on markkinoille vuonna 2000 saapunut formaatti, joka tukee parempaa äänenlaatua kuin CD. Se tukee monikanavaääntä ja suurempia taajuuksia ja tarkkuuksia kuin CD. Uudet levyt eivät ole saavuttaneet juurikaan markkinaosuutta. Lisäksi sillä on kilpailijana samat edut tarjoava SACD.
Vuonna 2007 DVD-audiota kutsuttiin "sukupuuttoon kuolleeksi".
Käyttäjän tallentavat DVD-formaatit
Ensimmäiset levyt tarjosivat mahdollisuuden kaksipuoliseen tallennukseen ja kahteen tallennuskerrokseen per levyn puoli. Levyjä voitiin kuitenkin tallentaa vain prässäämällä. Ensimmäiset DVD-tallentimet tulivat markkinoille 2000, jolloin formaattien välille syntyi formaattisota.
Formaattien nimissä "+" ja "-" viittaavat kahteen, osittain yhteensopivaan tekniseen standardiin. Standardit ovat likimain yhtä suosittuja, ja suurin osa DVD-laitteista tukee niistä kumpaakin.
Tiedon säilyminen
Levyjen valmistajien tekemien simuloitujen vanhentamiskokeiden perusteella tiedon väitetään säilyvän kertatallenteisilla DVD-R:illä ja DVD+R:illä 30–100 vuotta ja 30 vuoteen asti uudelleen tallennettavilla formaateilla. Käytännössä levyjen kestävyys nähdään vasta vuosien saatossa.
HD DVD ja Blu-ray
Vuonna 2006 Toshiba julkaisi HD DVD -formaatin, kun Philips ja Sony puolestaan esittelivät Blu-rayn, tarkoituksenaan korvata DVD. Vaikka HD DVD:llä oli omat etunsa Blu-ray formaattiin verrattuna, se kuitenkin hävisi formaattisodan Blu-raylle pienemmän kapasiteettinsa sekä elokuvayhtiöiden tuen puutteen vuoksi.
DVD näyttää kuitenkin vielä pitävän pintansa ja pysyvän pääasiallisena ohjelmamateriaalin levitysformaattina. Syynä tähän uskotaan olevan se, että DVD riittää ominaisuuksiltaan ja tekniseltä suorituskyvyltään suurimmalle osalle kuluttajista. He eivät myöskään halua vaihtaa olemassa olevia levyjään ja soittimiaan kalliimpiin vastaaviin, joista ei välttämättä ole näkyvää/kuuluvaa hyötyä, mikäli katsojalla on käytössä 32" tai sitä pienempi televisio ja laadultaan vaatimattomampi äänentoistojärjestelmä.
HVD
HVD, eli englanniksi "Holographic Versatile Disc" on teknologia, joka perustuu holograafiseen levyn luentaan lasersäteillä. Levyä luetaan vihreällä sekä punaisella säteellä. Vihreä laser lukee datan levyn ylemmältä kerrokselta, punaista käytetään paikantamaan raita CD-tyyliseltä kerrokselta. HVD:n kapasiteetti teoriassa on maksimissaan 6 TB, käytännössä tällä hetkellä 500 GB. HVD:n on tarkoitus tukea UHDV laatua.
5D DVD
5D DVD on kehittelyasteelle jäänyt formaatti, jossa olisi useita datakerroksia päällekkäin. Tämä mahdollistaisi kapasiteetin nostamisen 10:een terabittiin asti.
Nativistiset liikkeet
Nativistiset liikkeet ovat uskonnollisia ja sosiaalisia liikkeitä, joiden keskeinen idea on vastustaa vieraiden kulttuurien vaikutuksia. Ne tähdentävät oman kulttuurin merkitystä ja erityispiirteitä. Nativistisia liikkeitä ovat esimerkiksi voimakkaasti uskonnolliset cargokultti ja peyotismi. Niihin liittyy myös profeetallisia ja messiaanisia piirteitä.
Seventeen Seconds
Seventeen Seconds on englantilaisen rock-yhtye The Curen studioalbumi vuodelta 1980. Se julkaistiin uudelleen vuonna 2005, sisältäen toisen levyn, jolla on mm. demoja ja live-esityksiä levyn teon ajalta.
Heini Mankki-Simpura
Heini Mankki-Simpura (4. marraskuuta 1922 Viipuri – 10. maaliskuuta 2004) oli suomalainen toimittaja, joka toimi työuransa lopulla Suomenmaa-lehden päätoimittajana. Hän jäi tehtävästä eläkkeelle vuonna 1983.
Tausta
Heini Mankki oli alkujaan viipurilainen, mutta muutti Helsinkiin työn perässä. Hän oli suorittanut kaupallisia opintoja ja opiskeli nuorena runsaasti kieliä, mikä auttoi arkityössä.
Sodanjälkeen Mankki opiskeli Englannissa. Siellä hän tutustui Mauno Koivistoon, joka myöhemmin pääministeriaikanaan kiusoitteli tästä ajasta Mankkia tämän arvostellessa kärjekkäämmin hänen tekojaan.
Mankki avioitui vasta vähän ennen eläkkeelleen jäämistään Kansan Uutisten entisen päätoimittajan ja sittemmin Alkoholipolitiikka-lehden päätoimittajan Jorma Simpuran kanssa.
Ura
Mankki sai aikanaan paljon kiitosta hyvästä asenteestaan ja kiinnostuksesta työtään kohtaan.
Hän oli urallaan toimelias ja hänet tunnettiin lehdistötilaisuuksien aktiivisena kysyjänä ja kommentoijana. Mankki oli myös tunnettu Suomen poliittisen ja taloudellisen johdon keskuudessa. Hänen myös kerrotaan saaneen ujutettua uutisensa lehteen silloin, kun se ei onnistunut muilta suomalaisilta toimittajilta.
Mankki aloitteli lehdistönuraansa vuonna 1950 Maakansassa, jota johti Pentti Sorvali. Mankin erikoisalaa olivat taloudelliset ja poliittiset asiat. Hän ajoi Kekkosen ajan politiikkaa ja otti aikanaan voimakkaasti kantaa Urho Kekkosen sekä Suomen ja Neuvostoliiton naapuriystävyyden puolesta.
Mankki ehti toimia urallaan paitsi toimittajana, myös uutispäällikkönä, toimituspäällikkönä, apulaispäätoimittajana ja kuutena viimeisenä vuotenaan toisena päätoimittajana. Hän teki koko uran maalaisliiton Maakansassa ja sen seuraajassa Suomenmaassa.
M/S Aura
thumb|right|220 px|M/S AuraM/S Aura (IMO 8959867) on suomalainen lautta. Aura liikennöi välillä Korppoo Galtby - Norrskata Olofsnäs. Aluksen omistaa Finnferries eli Suomen Lauttaliikenne, jolle se päätyi valtion liikelaitoksen Finstashipin Saaristovarustamolta. Aura on rakennettu vuonna 1994 Olkiluodon telakalla Eurajoella. Sen pituus on 53,8 metriä ja leveys 12 metriä. Alukselle mahtuu 197 matkustajaa ja 52 henkilöautoa. Alus on M/S Auroran sisaralus.
Heini Mankki-Simpura
Politiikka
Monien muiden kuuluisuuksien ohella Mankki mainittiin Matti Simolan kirjassa, joka kertoi suomalaisten ja KGB:n yhteyksistä.
Napapyörre
Napapyörre eli polaaripyörre on planeetan tai kuun pohjois- tai etelänavan lähistölle muodostuva tuulijärjestelmä. Maapallolla se koostuu kahdesta osasta: pyörteen ulkoreunojen suuntaisesti puhaltavista voimakkaista tuulista ja niiden sisälleen rajaamasta keskiosasta. Pyörteet voivat viilentää säätä nopeasti, mutta yleensä siihen vaikuttavat enemmän arktinen oskillaatio ja Pohjois-Atlantin oskillaatio.
Napapyörre sijaitsee 10–80 kilometrin korkeudessa. Tämä tarkoittaa alailmakehän (troposfäärin) yläosia, yläilmakehää (stratosfääriä) ja mesosfäärin alaosia. Pohjoisen pallonpuoliskon pyörteen reunat ovat suunnilleen 60. leveyspiirillä ja keskusta käsittää sen pohjoispuoliset osat.
Pyörteen sisällä on matalapaineen alue ja sen ympärillä sijaitsee korkeapaineen vyöhyke. Niiden ilmanpaine-erot aiheuttavat reunoille voimakkaan suihkuvirtauksen, jonka nopeus voi olla jopa 100 m/s. Koska virtaukset kiertävät matalapainetta pohjoisella pallonpuoliskolla vastapäivään, on napapyörre luonteeltaan sykloni.
Koska pyörteen sisällä oleva ilmamassa ei pääse suurissa määrin sekoittumaan sen ulkopuolella olevan ilman kanssa suihkuvirtauksen vuoksi, ilmamassa voi jäähtyä todella kylmäksi — jopa lähelle −100 °C:n lämpötilaa. Tämän seurauksena voi muodostua helmiäispilviä, joissa otsoni tuhoutuu CFC-yhdisteiden vaikutuksesta erittäin voimakkaasti.
Ilmaston lämpeneminen aiheuttaa häiriöitä napapyörteessä.
Napapyörteiden määritteleminen
Napapyörteet koostuvat varsinaisesta pyörteestä ja sen reuna-alueista. Jotta pyörteen paikka ja koko voitaisiin määrittää, tulisi reuna-alueille luoda selkeät kriteerit. Yksi tapa tähän on etsiä paikallisia kuperimpia (konveksisimpia) ja koverimpia (konkaaveimpia) kohtia Epv-jakaumasta reuna-alueiden lähistöltä.
Reunavyöhykkeet
Napapyörteen reuna-alueilla esiintyy rajuja tuulia, joiden nopeus voi kohota jopa 100 m/s suuruusluokkaan. Kuitenkin pyörteen muodostumiseen riittää usein noin 15 m/s tuuli. Tuulenvoimakkuuden lisäksi reunan tunnistamiseen käytetään Epv-jakauman vertailua. Napapyörteen sisällä Epv on yleensä suuri, kun taas sen ulkopuolella mitatut Epv-arvot ovat yleensä pienempiä.
Pyörteiden muodostumis- ja hajoamisajankohdat
Määriteltäessä napapyörteen muodostumisaikoja huomioidaan yleensä muutokset Epv:ssä, tuulijakaumassa (Epv-karttaviivojen lähistöllä), tuulen maksiminopeuksissa (pyörteiden reunoilla) ja pyörteen alassa. Sekä muodostuessa että hajotessa pyörteen reunan maksimituulennopeuksien keskiarvo 450K:n isentropisella pinnalla on 15,2 m/s.
Keväällä aurinko lämmittää maan pinnan lähellä olevaa ilmaa, joka nousee pyörteeseen. Tämän seurauksena se hidastuu ja lopulta hajoaa. Hajoaminen tapahtuu yleensä aikaisintaan maaliskuun puolessavälissä ja viimeistään toukokuun keskivaiheilla.
Vaikutukset
Napapyörteet voivat aiheuttaa muutoksia ilmastoon monella eri osa-alueella. Merkittävin niistä lienee otsonikadon voimistuminen, mutta niiden seurauksena myös lämpötila voi laskea jyrkästi ja ilman sisältämien kemikaalien koostumus saattaa erota merkittävästi pyörteiden sisä- ja ulko-osien välillä. Niiden epäsuora vaikutus voivat olla esimerkiksi talvella alkunsa saavat tulvat.
Lämpötila
Kun pyörre on voimakas, se ei vaikuta merkittävästi lämpötilaan. Tällöin hallitsevat ilmiöt ovat Pohjois-Atlantin oskillaatio ja arktinen oskillaatio. Kun pyörre on heikompi, se voi hajota useammaksi pienemmäksi pyörteeksi, mutta tällöinkin oskillaatiot määräävät sään pääpiirteissään.
Mutta jos pyörre on todella heikko, se voi hajota, esimerkiksi silloin kun ekstratrooppinen sykloni kulkeutuu pohjoiseen sekoittuen jo valmiiksi heikkoon napapyörteeseen. Tällöin sen sisältämä kylmä ilmamassa voi työntyä sitä kiertävän suihkuvirtauksen yli ja siten valua maan pinnalle. Tämän vuoksi talvella pyörteen kylmän ilman alle joutuneella eteläisemmällä alueella on kylmempää kuin ekstratrooppisen syklonin vaikutuksen lämmittämässä pohjoisessa.
Otsonikato
Napapyörteellä on merkittävä otsonikatoa voimistava vaikutus. Syynä on se, että yläilmakehään päässyt kloori ja bromi, jotka toimivat katalyytteinä otsonia tuhoavissa reaktioissa, vapautuvat niitä sisältävistä yhdisteistä.
Napapyörrettä kiertävä suihkuvirtaus toimii eristeenä pyörteen sisä- ja ulkopuolisten ilmamassojen välillä. Tämän seurauksena sisäosan ilma viilenee voimakkaasti ja mahdollistaa helmiäispilvien syntymisen. Niiden pinnoilla tapahtuvat kemialliset reaktiot tekevät mahdolliseksi kloorin irtoamisen reserviyhdisteistä Cl2- ja HOCl-yhdisteiksi.
Pyörteen sisälle vapautuneet Cl2- ja HOCl-yhdisteet voivat pilkkoutua kevään UV-säteilyn johdosta otsonin hajoamista nopeuttaviksi katalyyteiksi. Siksi voi muodostua otsoniaukkoja hyvin nopeassa tahdissa, jopa muutamassa viikossa. Reaktioita vauhdittaa entisestään se, että otsoni toimii kasvihuonekaasuna eli sen poistuminen vähentää auringon UV-säteilyn imeytymistä, mikä viilentää ilmaa.
Pohjoisnavan ympärillä esiintyvä otsonikato on yleensä pienimuotoisempi kuin etelänavan, koska pohjoinen napapyörre hajoaa usein niin aikaisin, että auringon UV-säteily ei ehdi vapauttaa huomattavasti klooripohjaisia otsonia tuhoavia katalyytteja.
Muut ilmiöt
Pyörteen sisä- ja ulko-osien kemikaaleissa on eroja sekä määrällisesti että laadullisesti. Tämä on todettu niin lentokone- kuin satelliittihavainnoin. Esimerkiksi kloorimonoksidin (ClO) pitoisuudet ovat olleet jopa sata kertaa suuremmat pyörteen sisäpuolella kuin ilma sen ulkopuolella.
Kun pyörteestä päässyt ilma viilentää toista aluetta, saattaa toisen alueen ilmasto muuttua. Esimerkiksi Pohjois-Amerikkaan pyörteestä ajautunutta kylmää ilmaa on pidetty Britanniassa talvella 2013–2014 ilmaantuneiden tulvien syynä.
Voimakkuus
Napapyörteet ovat riippuvaisia napa-alueen ja päiväntasaajan välisistä lämpötilaeroista. Siksi ne voimistuvat talvella, kun pohjoisen ilma viilenee ja vastaavasti heikentyvät kesällä ilman lämmetessä. Mitä voimakkaampi pyörre on, sitä yhtenäisempänä se pysyy. Toisin sanoen heikko pyörre jakaantuu yleensä moneen osaan. Jos pyörre heikentyy todella paljon, sen sisältämä kylmä ilma voi karata päiväntasaajaa kohden, mikä voi aiheuttaa ilman viilenemisen nopeasti maanpinnan tasolla.
Monet päiväntasaajan lähistöllä tapahtuvat ilmaan tai meriveteen vaikuttavat ilmiöt vahvistavat napapyörteitä. Esimerkiksi tulivuorenpurkaus voi tehdä napapyörteestä voimakkaamman jopa kahden vuoden ajaksi ja la Niña -ilmiöön liittyvät ilmaston poikkeavuudet vahvistavat selkeästi pyörrettä.
Pohjoisen jääalueen laajuus vaikuttaa napapyörteen voimakkuuteen. Kun jäätikön koko on pieni, merivedestä pääsee lämpöä ilmakehään, minkä seurauksena napapyörteen erittäin kylmä ilmamassa lämpenee. Tästä seuraa pyörteen epävakaus, jolloin se voi hajota päästäen kylmän ilman etelämmäksi. Ilmiö esiintyy vastakkaisena jääalueen ollessa laaja.
Myös planetaarisilla aalloilla on merkitystä napapyörteisiin. Aaltojen määrä napa-alueilla vaihtelee vuodesta toiseen, millä on havaittu olevan yhteys pyörteen voimakkuuteen. Tämän lisäksi suuri aaltojen määrä pienentää pyörteen kokoa.
Ilmastonmuutoksen vaikutus napapyörteen voimakkuuteen
Parhaillaan käynnissä oleva ilmastoa lämmittävä ilmastonmuutos vaikuttaa Pohjoisen jäämeren pysyvään jääpeitteeseen siten, että sen ala pienenee. Lisäksi arktisilla alueilla lämpötilan odotetaan nousevan nopeammin kuin maailman muilla osilla keskimäärin. Pienentyvän jääpeitteen odotetaan vähentävän auringonvalon heijastumista ja lisäävän veden höyrystymistä, mikä vaikuttaa sitä ympäröivän ilman lämpötilaan ja paineeseen. Näiden seurauksena napapyörteeseen voi nousta lämmintä ilmaa tai sen sisäalueiden ilmanpaine voi muuttua. Muutokset häiritsevät pyörrettä ja tekevät siitä heikomman, jonka seurauksena se voi hajota päästäen kylmän ilman leviämään etelään. Myös oletettavasti kaventuvat lämpötilaerot pohjoisen ja päiväntasaajan välillä heikentävät pyörrettä, koska se on riippuvainen niistä.
Kesto
Napapyörre kestää koko talven ajan, mutta pohjoisen pyörteestä voi irrota pienempiä pyörteitä, jotka voivat hajota nopeasti. Pyörre muodostuu yleensä vähitellen loka–marraskuun aikana. Tavallisesti pohjoisessa se esiintyy heikkona, jolloin se on poimuttunut tai hajonnut osiin. Napapyörteestä eronnut pienempi pyörre voi pysyä kasassa jopa kuukauden. Se voi edesauttaa arktisten pyörremyrskyjen tai Kármánin pyörreratojen syntymistä. Varsinainen pyörre hajoaa vähitellen maalis–toukokuun aikana, koska lämpötilaero pyörteen sisäosien ja päiväntasaajan välillä ei enää riitä pyörteen ylläpitämiseen.